માનવમિત્ર, અમદાવાદ : શહેરનાં વસ્ત્રાલ વિસ્તારમાં રહેતી અને ટ્રાફિક બ્રિગેડમાં ફરજ બજાવતી એક યુવતીને તેના પતિએ વેલણ વડે ગંભીર માર મારતાં સમગ્ર મામલો પોલીસ સ્ટેશન સુધી પહોંચ્યો છે. યુવતીનાં પતિએ તેને નોકરી કરવાની ના પાડતાં બુધવારની મોડી રાતે બંને વચ્ચે બોલાચાલી થઈ હતી અને ત્યારબાદ પતિએ ટ્રાફિકબ્રિગેડમાં ફરજ બજાવતી પોતાની પત્નીને વેલણ લઇ ફરી વળ્યો હતો. આવેશમાં પતિએ પત્નીને એટલી હદે માર મારી હતી કે, તેને તાત્કાલિક ૧૦૮ બોલાવી ઇમરજન્સીમાં હોસ્પિટલમાં દાખલ કરવાની ફરજ પડી હતી.